Brașov (okrug)
Brașov (rumunski: Județul Brașov) je jedan od 41 okruga Rumunije. Nalazi se u centralnom dijelu države, unutar historijske regije Transilvanije. Unutar granica okruga nalazi se većina srednjovjekovnih zemalja Burzenland i Făgăraș. Prostire se na površini od 5.363 km2 što ga čini 25. okrugom po veličini. Prema podacima od 31. 10. 2011. godine u njemu je živjelo 549.217 stanovnika i 13. je okrug po broju stanovnika u državi. Glavni i najveći grad je Brașov.